ΚΑΝΟΝΙΣΜΟΣ (ΕΟΚ) αριθ. 1768/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των τιμών, των πριμοδοτήσεων και των συμπληρωματικών ποσών που καθορίστηκαν σε Ecu στον τομέα του ακατέργαστου καπνού και μειώθηκαν συνεπεία των νομισματικών επανευθυγραμμίσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοστούν στο πλαίσιο της κοινής γεωργικής πολιτικής (1), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για τον καθορισμ των τιμών και των ποσών που καθορίστηκαν σε Ecu που θα τροποποιηθούν συνεπεία των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (3), και ιδίως το άρθρο 2,

Εκτιμώντας:

ότι για τη συγκομιδή 1992 καθώς και για τις προηγούμενες συγκομιδές, οι τιμές στόχου και οι τιμές παρεμβάσεως και οι πριμοδοτήσεις που δόθηκαν στους αγοραστές καπνού σε φύλλα καθώς και οι παράγωγες τιμές παρεμβάσεως του δεματοποιημένου καπνού που αναφέρονται στο άρθρα 2, 3 και 6 του κανονισμού (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (4), όπως τροποποιήθηκε τελευταία από τον κανονισμό (ΕΟΚ) αριθ. 860/92 (5), καθορίστηκαν από τον κανονισμό (ΕΟΚ) αριθ. 2062/92 του Συμβουλίου (6)- ότι για τις προηγούμενες του 1992 συγκομιδές αυτές οι τιμές και οι πριμοδοτήσεις έχουν καθοριστεί από τους αντίστοιχους κανονισμούς-

ότι για τη συγκομιδή 1993, οι πριμοδοτήσεις και τα συμπληρωματικά ποσά που αναφέρονται στο άρθρο 3 του κανονισμού (ΕΟΚ) αριθ. 2075/92 του Συμβουλίου της 30ής Ιουλίου 1992 περί κοινής οργανώσεως της αγοράς του ακατέργαστου καπνού (7) και εφαρμόζονται από τη συγκομιδή 1993 έχουν καθοριστεί από τον κανονισμό (ΕΟΚ) αριθ. 2076/93 του Συμβουλίου (8)-

ότι στον κανονισμό (ΕΟΚ) αριθ. 3824/92 έχει καθοριστεί ο κατάλογος των τιμών και των ποσών στα οποία εφαρμόζεται ο συντελεστής 1,013088 που καθορίστηκε από τον κανονισμό (ΕΟΚ) αριθ. 537/93 της Επιτροπής (9), όπως τροποποιήθηκε από τον κανονισμό (ΕΟΚ) αριθ. 1331/93 (10), από την 1η Ιουλίου 1993, στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να προσδιοριστεί η μείωση των τιμών και των ποσών που θα προκύψουν για κάθε ένα από τους εν λόγω τομείς και να καθοριστεί η αξία αυτών των μειωμένων τιμών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Ακατέργαστου Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η τιμή στόχου, η τιμή παρεμβάσεως, οι παράγωγες τιμές παρεμβάσεως και τα ποσά της πριμοδοτήσεως, που αναφέρονται στα άρθρα 2, 3 και 6 του κανονισμού (ΕΟΚ) αριθ. 727/70 και καθορίστηκαν σε Ecu στον τομέα του ακατέργαστου καπνού για τη συγκομιδή 1992 καθώς και τις προηγούμενες συγκομιδές, διαιρούνται με 1,013088 όσον αφορά τις εργασίες για τις οποίες το γενεσιουργό αίτιο της γεωργικής ισοτιμίας επέρχεται την 1η Ιουλίου 1993.

Τα αποτελέσματα των υπολογισμών στρογγυλεύονται στο τρίτο δεκαδικό ψηφίο.

2. Οι πριμοδοτήσεις και συμπληρωματικά ποσά που καθορίστηκαν σε Ecu για τη συγκομιδή 1993 από τον κανονισμό (ΕΟΚ) αριθ. 2076/92 και μειώθηκαν σύμφωνα με το άρθρο 2 του κανονισμού (ΕΟΚ) αριθ. 3824/92 είναι εκείνα που αναγράφονται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 387 της 31. 12. 1992, σ. 29.

(3) ΕΕ αριθ. L 132 της 29. 5. 1993, σ. 113.

(4) ΕΕ αριθ. L 94 της 28. 4. 1970, σ. 1.

(5) ΕΕ αριθ. L 91 της 7. 4. 1992, σ. 1.

(6) ΕΕ αριθ. L 215 της 30. 7. 1992, σ. 22.

(7) ΕΕ αριθ. L 215 της 30. 7. 1992, σ. 70.

(8) ΕΕ αριθ. L 215 της 30. 7. 1992, σ. 77.

(9) ΕΕ αριθ. L 57 της 10. 3. 1993, σ. 18.

(10) ΕΕ αριθ. L 132 της 29. 5. 1993, σ. 114.

ΠΑΡΑΡΤΗΜΑ

ΠΡΙΜΟΔΟΤΗΣΗ ΓΙΑ ΤΟΝ ΚΑΠΝΟ ΣΕ ΦΥΛΛΑ ΤΗΣ ΣΥΓΚΟΜΙΔΗΣ 1993 ΣΥΜΠΛΗΡΩΜΑΤΙΚΑ ΠΟΣΑ (Γερμανία, Βέλγιο και Γαλλία)

/* ΠΙΝΑΚΕΣ: δείτε Ε.Ε. */